Neut-sjiffonkoek met vanielje-roomvulsel
JY LEES NOU Neut-sjiffonkoek met vanielje-roomvulsel
Bederf gaste met 'n teetydhappie wat alles het – van 'n ligte en lugtige lemoengeur- koekbasis tot 'n ryk sjokolade-ganache-bolaag
2 ml (½ t) kremetart
150 ml (? k) melk
15 ml (1 e) fyn gerasperde lemoenskil
250 ml (1 k) gemengde neute
30 ml (2 e) versiersuiker
160 ml (? k) room
200 g donker sjokolade, gebreek
Voorverhit die oond tot 180 °C. Smeer 'n 20 cm-ringkoekpan.
Klits die eierwitte en kremetart saam tot sagte punte vorm. Voeg geleidelik 80 ml (? k) van die strooisuiker bietjie vir bietjie by terwyl jy goed klits ná elke byvoeging tot stywe punte vorm. Sit eenkant.
Klits die eiergele en oorblywende suiker in 'n ander bak tot bleek en donsig.
Voeg die melk, olie, meel, lemoenskil en sap by, en klits tot gemeng. Voeg die eierwitmengsel in sarsies by en vou dit sagkens by die eiergeelmengsel in.
Giet die beslag in die bakpan en bak 30 minute of tot 'n steekpen skoon uitkom wanneer dit in die middel ingedruk word.
Neutbolaag: Sprei intussen die neute op 'n bakplaat uit en rooster 7 minute. Kap grof en sit eenkant.
Vulsel: Klits die room, versiersuiker en vanielje-ekstrak in 'n bak tot styf, maar wees versigtig om dit nie te veel te klits nie. Bedek en verkoel tot benodig.
Wanneer die koek heeltemal afgekoel het, sny dit versigtig horisontaal middeldeur met 'n getande mes. Plaas die basis op 'n koekbord en smeer die gegeurde room bo-oor. Sit die boonste helfte van die koek terug.
Sjokolade-ganache: Bring die room tot net onder kookpunt in 'n pannetjie oor matige hitte. Verwyder van die hitte, voeg die sjokolade by en klits tot glad. Smeer die mengsel egalig oor die koek met 'n spatel.